
MTÜ Partnerid
Koostööprojekt „Põhja-Eesti paepealsed maitsed“
                                     INSPIRATSIOONI ÕPPEREIS „TOIDURETK JÕGEVAMAALE“
                    4.-5. august 2026
 
4. august - https://maps.app.goo.gl/hNoCk8ZB2Kgh16P87
8.00 start Rakverest Aqva parklast

9.00-10.30 
Kaarli Agro ehk Farmer Tõnis (Kaarli, Vaimastvere küla, Jõgeva vald)
Farmer Tõnis ehk Tõnis Soopalu on teraviljakasvataja ja põllumajanduse mõjuisik, kes peab oluliseks harida inimesi põllumajanduse teemadel. Jõgeval aretatud ja oma põllul kasvatatud talinisusordist ´Perenaise´ jahvatatud püülijahu on väga heade küpsetusomadustega üdini kohalik toode, mis on valminud koostöös nisusordi aretajaga. Eri suurustes jahukotid ja hapusaia valmistamise komplekt on müügil nii e-poes kui saab otse osta valitud laatadel ja festivalidel. Lisaks saavad huvilised Farmer Tõnise veebilehel lugeda kajastusi teekonnast viljakülvamisest küpsetamiseni.
Kontakt: Sisupalu OÜ, Tõnis Soopalu, tel 5199 6340, tonis@farmertonis.ee,
https://farmertonis.ee/, https://www.facebook.com/profile.php?id=61556181345550, https://www.instagram.com/farmer.tonis/ 

Sealsamas Jõgevamaa maitsete aasta tutvustus – Ülle Jukk, Jõgevamaa Koostöökoda.
Jõgevamaa on 11. Eesti toidupiirkond, mille programmi ja tegemisi kureerib Jõgevamaa Koostöökoda. 
Maitsete aasta rändkahvli üleandmine toimus 31. jaanuaril 2026 Laiuse linnusel.  Oleme piirkond, kus toit on justkui söödav identiteet ja sordiaretajad kujundavad meie toidu tulevikku.
Jõgevamaa toidu väärtus peitub selle lihtsuses, kohalikus tooraines ja traditsioonis. Meie tunnuslauseks on „Jõgevamaa katab laua“. Tõstame esile siinse piirkonna toidu alustalad: kala, liha, köögivilja, kartuli ja teravilja. 
Kontakt: Jõgevamaa Koostöökoda, Ülle Jukk (võrgustike ja maitsete aasta projektijuht), tel 53056322, ylle@jogevamaa.com,
https://jogevamaa.com/, https://jogevamaakatablaua.ee/ , https://www.facebook.com/JogevamaaKatabLaua 

10.45-11.45 Pedja meierei (Meieri, Pedja küla, Jõgeva vald)
1913. aastal Kõola, Rohe, Villakvere, Kemba ja Pädeküla talunike eestvõttel rajatud meierei oli vahepeal üsna räämas ja mahajäetud, kuni Paduvere Talumuuseumi Selts selle väärika ajalooga hoone Jõgeva vallalt ära ostis ja meiereid taastama asus. Taastamistööd algasid 2010. aastal ning  kestsid ühtekokku tosinkond aastat. Rahastada aitasid mitmed programmid sh LEADER. Hoones saab tutvuda kohaliku, st kunagise Vaimastvere valla ajalooga ja  paigaga seotud oluliste persoonidega. Ekspositsioon annab läbilõike ka Jõgeva valla ajaloost kuni valdade ühinemiseni 2017 ning käsitleb rahvuslikku vabadusvõitlust ja eesti spordi ajalugu. Terves majas näeb Pädekülas sündinud kunstniku Osvald Lääne maaliloomingut. Hoone toimib muuseumi ja loomemajana, seal saab korraldada seminare jm sündmusi. 
Kontakt: Paduvere Talumuuseumi Selts MTÜ, Tiit Lääne, tel 508 6580, tiit.laane@gmail.com, 
https://www.facebook.com/paduveretalumuuseum/?locale=et_EE 

12.15-13.45 Lõuna LAUT restos (Linnumetsa tee 12a, Jõgeva alevik, Jõgeva vald)
LAUT resto on peamiselt cateringi ja tellimisel toitlustamist pakkuv pereettevõte Jõgeva alevikus. Perenaine Katrin Olesk pidas Tallinnas mõnda aega peamiselt taimetoitu pakkuvat tervisebaari, aga on Sordis tagasi. LAUT resto loodi endisest kolhoosihoonest, kus ühel pool asub väike restoran, teisel pool aga abikaasa plekksepatöökoda.
Kontakt: K.A.O. Catering OÜ, Katrin Olesk, tel 5222693, katrin@matko.ee, https://laut.ee/, https://www.facebook.com/lautresto 

14.15-15.00 Õnne talupood (Tamme, Sulustvere küla, Põltsamaa vald)
2025. aasta sügisel avatud Õnne talupood koondab kohalike tootjate ja talupidajate toodangu ühte poodi. Olulisel kohal on oma tooted. Siit leiab peamiselt toidukraami, aga ka käsitööd. Nädalavahetustel on väljas rikkalik küpsetiste valik. Pood on iseteeninduslik. 
Kontakt: Õnne Talupood OÜ, Õnne Sarap, 526 1819, onne.sarap@gmail.com	
https://www.facebook.com/profile.php?id=61581877678385 

15.30-16.30 Meemeistrid (Annavare, Nõmavere küla, Põltsamaa vald)
Meemeistrid OÜ on pereettevõte, kus suvel pannakse tööle kolm põlvkonda korraga. Kristi ja Raul Terep ostsid 2010. aastal endise Võisiku mõisa Annamõisa karjamõisa maast moodustatud krundi, mõttega rajada sinna mesila ja meetalu. Täna on lisaks tootmishoonele ning mesindamisel vajalikele abihoonetele jõudnud lõppjärku külastuskeskuse rajamine. Ettevõte alustas ühena esimestest lisandiga meesegude valmistamist, kuid pakutakse ka traditsioonilist mett. Aktiivselt osaletakse avatud talude päeval, tegeletakse agroturismiga ning võetakse vastu külastusgruppe.  Tooted on pälvinud auhindu „Parim talutoit” konkursil. Meemeistrite mesi on ka Aasta kokk 2026 võistluste magustoidu tooraine. 
Kontakt: Meemeistrid OÜ, Kristi Terep, tel 520 5558, info@meemeistrid.ee
https://meemeistrid.ee, https://www.facebook.com/Meemeistrid/, https://www.instagram.com/meemeistrid_/ 

17.00-18.00 Veski teod (Tammekivi, Kaliküla, Põltsamaa vald)
Esimene Eesti teofarm, kes kasvatab Helix Aspersa, Maxima ja Mülleri liiki tigusid. Kõik tööetapid korjest pakkimiseni tehakse käsitsi, et tagada värskus ja kvaliteet. Farmis algab hooaeg aprilli lõpus ning kasvatus kestab kuni oktoobri lõpuni - suureks kasvatatakse üks partii aastas. Mülleri tigudest valmistatakse näiteks rooga Escargots à la Provençale, kus teod hautatakse tomatikastmes. Need sobivad hästi suppidesse, püreedesse ning pastaroogade ja risotode lisandiks. Maxima tigusid kasutatakse enim Escargots à la Bourguignonne valmistamisel, kus teod küpsetatakse küüslaugu, peterselli ja võiga. Samuti sobivad nad Escargots à la Provençale valmistamiseks, teokodade täitmiseks, pearoogadeks, grillimiseks ning lisamiseks paellasse. Koostöös Moega on valminud ka safraniga teoviin.
Kontakt: Veski Teod OÜ, Karl Markus Tamme, 5621 8546, info@veskiteod.ee,
https://www.facebook.com/profile.php?id=61582135834241 

18.45 Kuremaa külalistemaja (Soomevere tee 1, Kuremaa alevik). Majutus
19.30 Õhtusöök,  Elamuskeskuse tutvustus ja lossi külastus https://kuremaaelamuskeskus.ee/elamused-kuremaal/ 

5. august - https://maps.app.goo.gl/gv3FQyDgGsnkon4i6
Hommikusöök
9.00 lahkumine Kuremaalt

9.15-10.15  OleMari talu (Vahe, Raadivere küla, Jõgeva vald)
Ole ja Marika Hüti 1990. aastate lõpus ostetud talukoht võlub oma vooremaaliku ideaalmaastikuga, kus järgitakse mahemaa põhimõtteid.
Tüüringi kitsed vallutasid peremehe Ole südame rohkem kui kümme aastat tagasi. Kitsepiimatooted, sealhulgas kergelt suitsutatud juust, praejuust ning keedetud kitsepiimamaius on kujunenud populaarseteks müügihittideks. Perenaine Marika võlub nii peenardel kui niidul või metsas kasvavatest taimedest välja lilleveed, kreemid ja muud ilutooted ihu ning meelte hellitamiseks. Osad taimed lähevad ka teesegude valmistamiseks. Kõik ravimtaime- ja köögiviljapeenrad on rajatud permakultuuri põhimõtete kohaselt. 
Aktiivselt osaletakse avatud talude päeval , kevadest sügiseni võetakse vastu ka külastusgruppe (10-25 inimest).
Kontakt: OleMari talu OÜ, Ole Hütt, tel 506 8586, olemaritalu@gmail.com, 
https://www.facebook.com/OleMaritalu, https://www.olemaritalu.ee/

10.45-11.45 Ulge talu (Ulge, Odivere küla, Mustvee vald)
Ulge talu tegeles 1990. aastatel teravilja- ja hernekasvatusega, järk-järgult mindi üle marjakasvatusele. Maasikatele ja vaarikatele on lisandunud arooniad ning punased sõstrad. 2010. aastal alustas pereisa Aivar Kütt veinikatsetusi, perepoeg Jorma Kütt on tänaseks veinimeistri töö üle võtnud. Eesmärk on väärtustada ja väärindada võimalikult kohalikku toorainet. Lisaks rabarberile, marjadele, õuntele ja ebaküdooniatele valmistatakse veini ka kasemahlast. Enam soovitakse pöörata tähelepanu agroturismile, talus on tenniseväljak ning kevadest sügiseni võetakse vastu ka külastusgruppe (5-15 inimest).
Kontakt: Aivar Kütt Ulge talu FIE, Jorma Kütt, 5569 8949, jormakytt@gmail.com
https://ulgetalu.ee/, https://www.facebook.com/ulgetalu, https://www.instagram.com/ulgetalu/ 

12.15-13.45 Lõuna Mustvee rannakohvikus (Pihkva tn 2x, Mustvee)
Mustvee sadamahoone valmis 2014. aasta lõpus. Siis remonditi ka põhjakai ning ehitati uus paadisadam. Silinderja vormiga hoones nähti ette ruumid nii sadama kaptenile kui keskkonnainspektsioonile, alumise korruse ruumidesse seati peagi sisse kohvik. Kohvikupidajad võtavad koha vallalt rendile, 2025. aastal asus kohvikut pidama OÜ VAH, kellele kuulub mitu ümbruses paiknevat toidukauplust ning neid tuntakse ka kui üritustel toitlustajat. 
Kontakt: VAH OÜ, Helle Vunk, tel 503 8769, hellevunk@gmail.com
https://www.facebook.com/profile.php?id=61575513293378

14.00-15.00 Laevasõit Peipsil (väljumine kohviku kõrvalt sadamakailt)
Estriver Kruiisid pakub laevasõite Tartus Emajõel, päevaseid reise Piirissaarele ja hooajalisi erisõite ning temaatilisi väljumisi. Piletid on müügil eelmüügis vastavalt väljumistele ning saab tellida erireise gruppidele. 2026. aasta juunis käivitus esmakordselt võimalus teha Mustveest  laevasõite Peipsil. Selleks hangiti tänu LEADER-toetusele 50-kohaline laev, mis sai siin nimeks Peipsi Star ja Mustvee ongi tema kodusadamaks. 
Kontakt: Estriver OÜ, tel  5597 3901, info@estriver.ee,
https://estriver.ee/peipsistar/ , https://www.facebook.com/estriverkruiisid 
 
15.45-17.00 Avinurme puiduait (Avinurme, Mustvee vald)
Avinurme Puiduait on koht, kus kohtuvad traditsioonid ja käsitööarmastus, lisaks on ta kujunenud piirkonna turismikeskuseks. Lisaks suurele puidust käsitöö valikule korraldatakse erinevaid töötubasid, pakutakse toitlustust ning nende kaudu saab tellida sõitu ka kohaliku rongiga kitsarööpmelisel raudteel. Puiduait on kõik viis aastat osalenud novembris Lõuna-Eesti maitsete kampaanias „Metsast taldrikule“, samuti augustis toimuval Peipsi toidu tänaval jne. Puiduaidal on ka noorem "linnaõde" - Mustvees paiknev teemaja, kus on nii kohvik, meenepood, sündmuste korraldamise ruumid kui majutus. Kui puiduait on avatud aastaringselt, siis teemaja avatakse Mustvees toimuvate sündmuste ajaks või ettetellimisel, numbritoad töötavad iseteeninduslikult. 
Kontakt: E. Strauss OÜ, Eveli Tooming, tel 527 5762, info@puiduait.ee
https://puiduait.ee/, https://www.facebook.com/avinurmepuiduait
https://peipsiteemaja.ee/, https://www.facebook.com/peipsiteemaja.ee

18.00 tagasi Rakveres Aqva parklas

Õppereisi info ja kontakt: Ülle Jukk, tel 5305 6322, ylle@jogevamaa.com, www.jogevamaa.com, https://jogevamaakatablaua.ee/

